C 121/6
SK
Úradný vestník Európskej únie
16.3.2022
INÉ AKTY
EURÓPSKA KOMISIA Uverejnenie oznámenia o schválení štandardnej zmeny špecifikácie výrobku v súvislosti s názvom v sektore vinohradníctva a vinárstva v zmysle článku 17 ods.
2 a 3 delegovaného nariadenia Komisie (EÚ) 2019/33 (2022/C 121/05)
Toto oznámenie sa uverejňuje v súlade s článkom 17 ods.
5 delegovaného nariadenia Komisie (EÚ) 2019/33 (1).
OZNÁMENIE O ŠTANDARDNEJ ZMENE, KTOROU SA MENÍ JEDNOTNÝ DOKUMENT
„Côtes de Provence“ PDO-FR-A0392-AM04 Dátum oznámenia: 7. januára 2022 OPIS A DÔVODY SCHVÁLENEJ ZMENY 1.
Vymedzený pozemok doplnkového zemepisného označenia Sainte-Victoire V kapitole I časti IV bode 2 špecifikácie výrobku týkajúcom sa vymedzenej pozemkovej oblasti sa spresňuje dátum, keď príslušný orgán schválil vymedzený pozemok doplnkového zemepisného označenia Sainte-Victoire.
Vína sa vyrábajú z hrozna pestovaného na parcelách nachádzajúcich sa v pozemkovej oblasti výroby, ktorú schválil príslušný národný výbor Národného inštitútu pre osvedčovanie pôvodu a kvality na svojom zasadnutí 3. júna 2021.
Táto aktualizácia sa netýka jednotného dokumentu.
2.
Odrodová skladba V kapitole I časti V bode 1 špecifikácie výrobku týkajúcom sa odrodovej skladby sa dopĺňa zoznam doplnkových odrôd. — V prípade červených a ružových vín ide o: — doplnenie odrôd Rousseli Rs a Caladoc N až do 10 % odrodovej skladby, — obmedzenie odrôd Agiorgitiko N, Calabrese N, Moschofilero Rs, Verdejo B, Xinomavro N na 5 % odrodovej skladby a 10 % v asamblážach.
Názvy týchto odrôd sa nesmú uvádzať na etiketách vín s chráneným označením. — V prípade bielych vín: dopĺňa sa odroda Verdejo B.
Je obmedzená na 5 % odrodovej skladby a 10 % v asamblážach.
Názov tejto odrody sa nesmie uvádzať na etiketách vín s chráneným označením.
Začlenenie týchto odrôd patrí medzi riešenia zavedené v súvislosti s týmto chráneným označením s cieľom vysporiadať sa so zmenou klímy a s obmedzením fytofarmaceutických výrobných faktorov.
Tieto nové doplnkové odrody zodpovedajú profilu vín s chráneným označením a dokážu sa adaptovať na sucho a odolávať hubovým chorobám.
Vďaka tomu možno používať menej prípravkov na ochranu rastlín.
V jednotnom dokumente sa doplnil bod „Doplnkové odrody viniča“.
(1) Ú. v. ES L 9, 11.1.2019, s. 2.